b'\n_START_ARTICLE_\nSpelit\n_START_PARAGRAPH_\nSpelit on etel\xc3\xa4pohjalainen kansanmusiikki- ja -tanssifestivaali. Kulttuuritapahtuman juuret ovat syv\xc3\xa4ll\xc3\xa4 maakunnan musiikkiperinteess\xc3\xa4. Se j\xc3\xa4rjestet\xc3\xa4\xc3\xa4n vuosittain hein\xc3\xa4-elokuussa. _NEWLINE_Festivaali j\xc3\xa4rjestettiin ensimm\xc3\xa4isen kerran vuonna 1972 Kauhajoella. Tapahtuma kiert\xc3\xa4\xc3\xa4 kunnittain, ja on merkitt\xc3\xa4vin etel\xc3\xa4pohjalaisen kansanmusiikin areena. Konserttien yhteydess\xc3\xa4 j\xc3\xa4rjestet\xc3\xa4\xc3\xa4n monenlaisia kilpailuja t\xc3\xa4mm\xc3\xa4yksen tai murteella puhumisen suomenmestaruudesta aina mittel\xc3\xb6intiin instrumentin hallinnassa, sek\xc3\xa4 kansanmusiikin ja -tanssin koulutusta, soittajien, laulajien ja tanssijoiden tapaamisia. Mukana on useiden ammattisoittajien lis\xc3\xa4ksi pelimanneja ymp\xc3\xa4ri maakuntaa. _NEWLINE_Spelien j\xc3\xa4rjest\xc3\xa4j\xc3\xa4t vaativat 1990-luvulla Spede Pasasta muuttamaan Speden Spelien nimen.\n_START_SECTION_\nTeemat ja taiteelliset linjaukset\n_START_PARAGRAPH_\nTapahtuman linjaukset kulkevat joka vuosi sen mukaan, kuinka suuressa tai aktiivisessa kunnassa ollaan. P\xc3\xa4\xc3\xa4juhlassa luovutetaan seuraavalle festivaalikunnalle oltermanninsauva merkkin\xc3\xa4 j\xc3\xa4rjest\xc3\xa4misvastuusta.\n_START_SECTION_\nK\xc3\xa4vij\xc3\xa4m\xc3\xa4\xc3\xa4r\xc3\xa4t\n_START_PARAGRAPH_\nTapahtumasta on nauttinut vuosittain noin 25000 k\xc3\xa4vij\xc3\xa4\xc3\xa4. Esiintyji\xc3\xa4 on vuosittain keskim\xc3\xa4\xc3\xa4rin 200 soittajaa, laulajaa ja tanssijaa sek\xc3\xa4 viime vuosina harrastaja n\xc3\xa4yttelij\xc3\xb6it\xc3\xa4 Suomesta, Pohjoismaista, _NEWLINE_Euroopasta ja Ven\xc3\xa4j\xc3\xa4lt\xc3\xa4. _NEWLINE_Etel\xc3\xa4pohjalaiset Spelit kuuluu Finland Festivals -tapahtumiin.'